– У сучасных умовах крыніц інфармацыі хапае. Раёнка сярод усіх вызначаецца пазітыўнасцю, пачытаеш добрыя словы пра некага знаёмага – і парадуешся. Відаць, гэта і ёсць галоўны сакрэт “Працоўнай славы” – несці станоўчыя эмоцыі. Дастаткова ў ёй і інфармацыі. Заўсёды цікава быць у курсе падзей нашага рэгіёну, ведаць, чым жыве раён, суседнія вёскі. Люблю матэрыялы, якія закранаюць тэмы маралі, людскія лёсы. Чытаць свежы нумар пачынаю з віншаванняў на апошняй старонцы. Даводзілася і самой карыстацца гэтай традыцыяй – праз газету выказваць шчырыя словы пажаданняў дарагому чалавеку з нагоды юбілею. Таму і стараюся, каб раённая газета ніколі не абмінала мой дом. Маю за плячамі немалы багаж гадоў, таму магу сказаць: самая вострая патрэба ў жыцці ні ў нечым выключным, а ў простых рэчах. Такіх, як чыстая вада ў студні, хлеб-соль на стале. І свая родная газета. Такая знаёмая, але заўсёды новая…